สังคมข่าวหุ้น
*ดัชนีตลาดหุ้นไทยปิดที่ระดับ 1,597.72 จุด เพิ่มขึ้น 5.86 จุด มูลค่าการซื้อขาย 42,224.48 ล้านบาท ตลาดฯ ยังมีลุ้นขึ้นได้ จากความคาดหวังเจรจาการค้าระหว่างสหรัฐฯ กับจีน พร้อมติดตามการปรับน้ำหนักลงทุนของ MSCI โดยมีหุ้นไทยหลายตัวเข้าสู่การคำนวน MSCI
24 พ.ย. 2562

สโนว์แมน
*ดัชนีตลาดหุ้นไทยปิดที่ระดับ 1,597.72 จุด เพิ่มขึ้น 5.86 จุด มูลค่าการซื้อขาย 42,224.48 ล้านบาท ตลาดฯ ยังมีลุ้นขึ้นได้ จากความคาดหวังเจรจาการค้าระหว่างสหรัฐฯ กับจีน พร้อมติดตามการปรับน้ำหนักลงทุนของ MSCI โดยมีหุ้นไทยหลายตัวเข้าสู่การคำนวน MSCI
*SISB ราคาล่าสุดพุ่ง 3.33% มาปิดตลาดที่ 9.30 บาท ซึ่งมีการปรับเพิ่มขึ้นอย่างต่อเนื่อง แต่มีอัพไซด์ประมาณ 17% จากราคาเป้าหมายที่โบรกเกอร์เคยให้ไว้ระดับ 10.90 บาท ด้านแนวโน้มผลการดำเนินงานไตรมาส 4/2562 คาดว่าจะมีทิศทางเติบโตตามจำนวนนักเรียนที่เพิ่มขึ้น ขณะที่ฟากผู้บริหาร “ยิว ฮอค โคว” ลั่นรายได้โดยรวมในปี 2562 จะเติบโตราว 15-20% ทั้งนี้ช่วง 9 เดือนแรกที่ผ่านมา มีจำนวนนักเรียนใหม่เพิ่มขึ้น 213 คน และช่วงเดือน ต.ค.-พ.ย. มีนักเรียนเข้าใหม่อย่างต่อเนื่อง มั่นใจในปีนี้จะมีจำนวนนักเรียนเพิ่มขึ้นตามเป้าหมายที่ตั้งไว้ประมาณ 200-250 คน/ปี  รวมถึงแย้มยังมีการศึกษาและเจรจากับพันธมิตรหลายราย เพื่อร่วมลงทุนและเข้าซื้อกิจการทั้งในและต่างประเทศ
*บอร์ด TRUE มีมติแต่งตั้งผู้บริหารระดับสูง โดยแต่งตั้ง “อาณัติ เมฆไพบูลย์วัฒนา” และ “สฤษดิ์ จิณสิทธิ์” ขึ้นดำรงตำแหน่ง กรรมการผู้จัดการใหญ่ (ร่วม) เพื่อดูแลบริหารงานด้านปฏิบัติการของบริษัทให้เข้มแข็งขึ้น ขณะที่ “ดร.กิตติณัฐ ทีคะวรรณ” และ “ศิริพจน์ คุณากรพันธุ์” ได้รับการปรับขึ้นเป็น กรรมการบริหาร เพื่อดูแลขับเคลื่อนด้านยุทธศาสตร์ของบริษัทต่อไป มีผลตั้งแต่วันที่ 22 พ.ย. 2562
*APP หุ้นไอพีโอน้องใหม่ จิ๋วแต่แจ๋ว! เข้าเทรดวันแรกปิดตลาดที่ 3.04 บาท/หุ้น เพิ่มขึ้น 23.58% จากราคาไอพีโอที่ 2.46 บาท/หุ้น มูลค่าการซื้อขายประมาณ 714.32 ล้านบาท ตอกย้ำความเชื่อมั่นในฐานะผู้นำในธุรกิจจัดจำหน่ายโซลูชั่นสำหรับการออกแบบอย่างครบวงจร ด้านผู้บริหาร “ประภาส ตั้งอดุลย์รัตน์” วางเป้าปี 2563 จะมีรายได้เติบโตประมาณ 15% พร้อมเดินหน้าขยายตลาดไปยังประเทศอินโดนีเซียให้เพิ่มมากขึ้น ถือว่ามีปัจจัยพื้นฐานที่มีการเติบโตได้ดีในอนาคต
*VRANDA ล่าสุดได้เข้าเทกโอเวอร์ร้านคาเฟ่และขนมหวาน 2 แบรนด์ดัง GRAM และ PABLO เสร็จเรียบร้อยแล้ว พร้อมลุยเปิดสาขาใหม่ใจกลางเมืองย่านทองหล่อ คาดว่าจะสามารถเข้าไปแวะลิ้มลองความเด้งดึ๋งของ GRAM Pancakes ได้ก่อนสิ้นปีนี้ เน้นย้ำการเติบโตซึ่งจะได้เห็นแผนการขยายสาขาอื่น ๆ ในทำเลที่มีศักยภาพอีกในอนาคตอันใกล้ คาดการณ์ดีลนี้จะหนุนรายได้ประจำ (recurring income) ของ VRANDA ในปี 2563 เพิ่มขึ้นประมาณ 10-15%
*STC หรือ “เอสทีซี คอนกรีตโปรดัคท์” ผู้ผลิตและจำหน่ายผลิตภัณฑ์คอนกรีตสำเร็จรูปทุกประเภท และคอนกรีตผสมเสร็จ เสนอขายหุ้นไอพีโอ 148 ล้านหุ้น ที่ราคา 1 บาท/หุ้น คิดเป็น P/E ราว 20.41 เท่า เตรียมเข้าเทรดในตลาดหลักทรัพย์ mai วันที่ 29 พ.ย.นี้ เป็นบริษัทที่ 7 ที่เข้าเทรดส่งท้ายเดือน พ.ย. ถือว่าเป็นอีกหนึ่งหุ้นที่มีพื้นฐานที่แข็งแกร่ง และมีการเติบโตในอนาคต ด้วยธุรกิจที่มีแผนการดำเนินงานที่ชัดเจน หลังขยายกำลังการผลิตรอรับงานโครงการ EEC และงานโครงสร้างพื้นฐานและสาธารณูปโภคในเมืองพัทยา จ.ชลบุรี และขยายไปยังจังหวัดใกล้เคียงในภาคตะวันออก คาดสนับสนุนผลงานปี 2562 โตก้าวกระโดด
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.